FI Euroopan unionin virallinen lehti L 211/62

ETA:n SEKAKOMITEAN PÄÄTÖS

N:o 106/2015,

annettu 30 päivänä huhtikuuta 2015,

ETA-sopimuksen liitteen XIII (Liikenne) muuttamisesta [2016/1289]

ETA:N SEKAKOMITEA, joka

ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

sekä katsoo seuraavaa:

(1) Moottoriajoneuvojen ja niiden perävaunujen määräaikaiskatsastuksista sekä direktiivin 2009/40/EY kumoamisesta 3 päivänä huhtikuuta 2014 annettu Euroopan parlamentin ja neuvoston direktiivi 2014/45/EU (1) olisi otettava osaksi ETA-sopimusta.

(2) Ajoneuvojen rekisteröintiasiakirjoista annetun neuvoston direktiivin 1999/37/EY muuttamisesta 3 päivänä huhtikuuta 2014 annettu Euroopan parlamentin ja neuvoston direktiivi 2014/46/EU (2) olisi otettava osaksi ETA-sopimusta.

(3) Unionissa liikennöivien hyötyajoneuvojen liikennekelpoisuutta koskevista teknisistä tienvarsitarkastuksista ja direktiivin 2000/30/EY kumoamisesta 3 päivänä huhtikuuta 2014 annettu Euroopan parlamentin ja neuvoston direktiivi 2014/47/EU (3), sellaisena kuin se on oikaistuna EUVL:ssä L 197, 4.7.2014, s. 87, olisi otettava osaksi ETA-sopimusta.

(4) Direktiivillä 2014/45/EU kumotaan 20 päivästä toukokuuta 2018 Euroopan parlamentin ja neuvoston direktiivi 2009/40/EY (4), joka on otettu osaksi ETA-sopimusta ja joka olisi näin ollen poistettava ETA-sopimuksesta 20 päivästä toukokuuta 2018.

(5) Direktiivillä 2014/47/EU kumotaan 20 päivästä toukokuuta 2018 Euroopan parlamentin ja neuvoston direktiivi 2000/30/EY (5), joka on otettu osaksi ETA-sopimusta ja joka olisi näin ollen poistettava ETA-sopimuksesta 20 päivästä toukokuuta 2018.

(6) Sen vuoksi olisi muutettava ETA-sopimuksen liitettä XIII,

ON HYVÄKSYNYT TÄMÄN PÄÄTÖKSEN:

1 artikla

Muutetaan ETA-sopimuksen liite XIII seuraavasti:

1. Lisätään 16 a kohdan (Euroopan parlamentin ja neuvoston direktiivi 2009/40/EY) jälkeen kohta seuraavasti: ”16 b. 32014 L 0045: Euroopan parlamentin ja neuvoston direktiivi 2014/45/EU, annettu 3 päivänä huhtikuuta 2014, moottoriajoneuvojen ja niiden perävaunujen määräaikaiskatsastuksista sekä direktiivin 2009/40/EY kumoamisesta (EUVL L 127, 29.4.2014, s. 51)”.

2. Lisätään 17 h kohdan (Euroopan parlamentin ja neuvoston direktiivi 2000/30/EY) jälkeen kohta seuraavasti: ”17 ha. 32014 L 0047: Euroopan parlamentin ja neuvoston direktiivi 2014/47/EU, annettu 3 päivänä huhtikuuta 2014, unionissa liikennöivien hyötyajoneuvojen liikennekelpoisuutta koskevista teknisistä tienvarsitarkastuksista ja direktiivin 2000/30/EY kumoamisesta (EUVL L 127, 29.4.2014, s. 134), sellaisena kuin se on oikaistuna EUVL:ssä L 197, 4.7.2014, s. 87”.

3. Lisätään 24 c kohtaan (neuvoston direktiivi 1999/37/EY) luetelmakohta seuraavasti: ”— 32014 L 0046: Euroopan parlamentin ja neuvoston direktiivi 2014/46/EU, annettu 3 päivänä huhtikuuta 2014 (EUVL L 127, 29.4.2014, s. 129)”.

4. Poistetaan 16 a kohdassa (Euroopan parlamentin ja neuvoston direktiivi 2009/40/EY) ja 17 h kohdassa (Euroopan parlamentin ja neuvoston direktiivi 2000/30/EY) oleva teksti 20 päivästä toukokuuta 2018.

2 artikla

Direktiivien 2014/45/EU, 2014/46/EU ja 2014/47/EU, sellaisena kuin se on oikaistuna EUVL:ssä L 197, 4.7.2014, s. 87, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

3 artikla

Tämä päätös tulee voimaan 1 päivänä toukokuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*), tai ETA:n sekakomitean päätöksen N:o 88/2014 (6) voimaantulopäivänä, sen mukaan, kumpi ajankohta on myöhäisempi.

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 30 päivänä huhtikuuta 2015. ETA:n sekakomitean puolesta Puheenjohtaja Gianluca GRIPPA

(1) EUVL L 127, 29.4.2014, s. 51.

(2) EUVL L 127, 29.4.2014, s. 129.

(3) EUVL L 127, 29.4.2014, s. 134.

(4) EUVL L 141, 6.6.2009, s. 12.

(5) EYVL L 203, 10.8.2000, s. 1.

(*) Valtiosäännön asettamista vaatimuksista ei ole ilmoitettu.

(6) ETA:n sekakomitean päätös N:o 88/2014, annettu 16 päivänä toukokuuta 2014, ETA-sopimuksen liitteen XIII (Liikenne) muuttamisesta (EUVL L 310, 30.10.2014, s. 40).